LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS

DĖL SAVANORIŠKŲ VEIKLŲ LIETUVOS ŠVIETIMO ĮSTAIGOSE BESIMOKANTIEMS VAIKAMS, ATVYKUSIEMS Į LIETUVOS RESPUBLIKĄ IŠ UKRAINOS DĖL RUSIJOS FEDERACIJOS KARINIŲ VEIKSMŲ UKRAINOJE, PROJEKTŲ FINANSAVIMO

2022 m. gruodžio 13 d. Nr. V-1940

Vilnius

Vadovaudamasi Lietuvos Respublikos Vyriausybės 2022 m. kovo 23 d. nutarimo Nr. 258 „Dėl lėšų skyrimo“ 3.2 papunkčiu bei Savanoriškų veiklų Lietuvos švietimo įstaigose besimokantiems vaikams, atvykusiems į Lietuvos Respubliką iš Ukrainos dėl Rusijos Federacijos karinių veiksmų Ukrainoje, organizavimo ir finansavimo tvarkos aprašo, patvirtinto Lietuvos Respublikos švietimo, mokslo ir sporto ministro 2022 m. gegužės 4 d. įsakymu Nr. V-694 „Dėl Savanoriškų veiklų Lietuvos švietimo įstaigose besimokantiems vaikams, atvykusiems į Lietuvos Respubliką iš Ukrainos dėl Rusijos Federacijos karinių veiksmų Ukrainoje, organizavimo ir finansavimo tvarkos aprašo patvirtinimo“, 35 ir 36 punktais, taip pat atsižvelgdama į Lietuvos Respublikos švietimo, mokslo ir sporto ministerijos nuostatų, patvirtintų Lietuvos Respublikos švietimo, mokslo ir sporto ministro 1998 m. liepos 21 d. įsakymu Nr. 914 „Dėl Lietuvos Respublikos švietimo, mokslo ir sporto ministerijos nuostatų patvirtinimo“, 10.1.15 papunktį ir Lietuvos Respublikos švietimo, mokslo ir sporto ministerijos 2022–2024 metų strateginio veiklos plano, patvirtinto Lietuvos Respublikos švietimo, mokslo ir sporto ministro 2022 m. kovo 9 d. įsakymu Nr. V-374 „Dėl Lietuvos Respublikos švietimo, mokslo ir sporto ministerijos 2022–2024 metų strateginio veiklos plano patvirtinimo“, programos „Švietimo programa“ (kodas 12-003) priemonę „Sustiprinti lituanistinį, pilietinį ir kitų bendrųjų kompetencijų ugdymą“ (priemonės kodas 12-003-03-01-16 (TP) ir atsižvelgdama į Nacionalinės švietimo agentūros direktoriaus 2022 m. gruodžio 6 d. įsakymą Nr. VK-793 „Dėl savanoriškų veiklų Lietuvos švietimo įstaigose besimokantiems vaikams, atvykusiems į Lietuvos Respubliką iš Ukrainos dėl Rusijos Federacijos karinių veiksmų Ukrainoje, projektų finansavimo“ bei Paraiškų tinkamumo finansuoti ir ekspertinio vertinimo ataskaitas, pateiktas Nacionalinės švietimo agentūros 2022 m. gruodžio 7 d. raštu Nr. SD-4098(1.5E) „Dėl savanoriškų veiklų Lietuvos švietimo įstaigose besimokantiems vaikams, atvykusiems į Lietuvos Respubliką iš Ukrainos dėl Rusijos Federacijos karinių veiksmų Ukrainoje, finansavimo“:

1. S k i r i u šio įsakymo 1 priede nurodytiems Savanoriškų veiklų Lietuvos švietimo įstaigose besimokantiems vaikams, atvykusiems į Lietuvos Respubliką iš Ukrainos dėl Rusijos Federacijos karinių veiksmų Ukrainoje, projektams, finansuojamiems iš valstybės biudžeto lėšų (finansavimo šaltinio kodas 1.1.1.1.11 (Valstybės biudžeto lėšos, skirtos pagalbos priemonėms dėl Rusijos Federacijos karinių veiksmų Ukrainoje), nustatyto dydžio finansavimą.

2. P a v e d u Lietuvos Respublikos švietimo, mokslo ir sporto ministerijos Bendrojo ugdymo departamentui organizuoti lėšų naudojimo sutarčių sudarymą su šio įsakymo 1 priede nurodytomis organizacijomis.

3. I n f o r m u o j u, kad šis įsakymas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijai (buveinės adresas Vilniaus g. 27, Vilnius) arba Lietuvos Respublikos administracinių bylų teisenos įstatymo nustatyta tvarka Vilniaus apygardos administraciniam teismui (buveinės adresas Žygimantų g. 2, Vilnius) per vieną mėnesį nuo šio įsakymo gavimo dienos.

Švietimo, mokslo ir sporto ministrė	Jurgita Šiugždinienė

Lietuvos Respublikos švietimo, mokslo

ir sporto ministro 2022 m. gruodžio 13 d.

įsakymo Nr. V-1940

1 priedas

FINANSUOJAMŲ SAVANORIŠKŲ VEIKLŲ LIETUVOS ŠVIETIMO ĮSTAIGOSE BESIMOKANTIEMS VAIKAMS, ATVYKUSIEMS Į LIETUVOS RESPUBLIKĄ IŠ UKRAINOS DĖL RUSIJOS FEDERACIJOS KARINIŲ VEIKSMŲ UKRAINOJE, PROJEKTŲ SĄRAŠAS

Eil. Nr.	Projekto pavadinimas	Pareiškėjo pavadinimas	Pareiškėjo juridinio asmens kodas	Projektui įgyvendinti skiriama lėšų suma (Eur)
1.	„Pažinkime vieni kitus!“	VšĮ Mikroempatija	306014013	15 000
2.	„Kokybiško meninio užimtumo didinimas ukrainiečių vaikams Lietuvoje“	VšĮ MENŲ AGENTŪRA „ARTSCAPE“	302706893	5 000
Iš viso	20 000

___________________